Alkonyati Istentisztelet
Pünkösd utáni 14. szombat – 2026. augusztus 29. – Keresztelő Szent János fejvételének ünnepzárása
Szokásos kezdet
Áldott a mi Istenünk, öröktől fogva, most és mindenkor és örökkön örökké!
Amen.
Dicsőség néked, Istenünk, dicsőség néked!
Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el, és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!
Amen.
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Jertek imádjuk a mi királyunkat és Istenünket!
Jertek imádjuk Krisztust, a mi királyunkat és Istenünket!
Jertek boruljunk le és imádjuk magát Jézus Krisztust, a mi királyunkat, Urunkat és Istenünket!
103. zsoltár
Áldjad én lelkem az Urat, / Uram Istenem! fölötte fölséges vagy, dicsőségbe és ékességbe öltöztél, - világossággal, mint köntössel körül vagy öltve, / kiterjesztvén az eget, mint sátorfödelet; - ki befödöd vizekkel annak felső részeit, / ki a felhőt szekereddé teszed, ki a szelek szárnyain jársz; - ki angyalaidat szélvésszé teszed, / és szolgáidat égető tűzzé; - ki a földet állandóságra alapítottad, / hogy nem fog ingadozni örökkön örökké. - A vízmélység öltözet gyanánt födte azt; / a hegyeken vizek állottak. - A te feddésed elől elfutottak; / mennydörgésed szavától megijedtek. - A hegyek fölemelkedtek, a völgyek alászállottak / azon helyre, melyet nekik alapítottál. - Határt vontál, melyet nem fognak átlépni, / s nem térnek vissza a földet elborítani. - Ki forrásokat fakasztasz a völgyekben, / a hegyek között folynak a vizek. - Iszik azokból minden mezei vad; / azok után lihegnek szomjúságukban a vadszamarak. - Azok mellett lakoznak az égi madarak; / a kősziklák közül szózatot adnak. - Ki megöntözöd a hegyeket onnan felől; / a te műveid gyümölcséből megelégíttetik a föld. - Ki szénát teremtesz a barmoknak, / és veteményt az emberek szolgálatára, - hogy kenyeret termessz a földből, / és bor vidámítsa föl az ember szívét; - hogy olajjal derítse föl orcáját, / és a kenyér erősítse meg az ember szívét. - Jóllaknak a mező fái, és a Libanon cédrusai; / melyeket ültetett. - Ott fészkelnek a madarak, / a gólya háza fő azok között. - A magas hegy a szarvasok, / a kőszikla a sündisznók menedéke. - A holdat időmértékül teremté; / a nap tudja lenyugvását. - Sötétséget parancsolsz és éj van, / mely alatt mind kimennek az erdei vadak, - az oroszlán ordító kölykei, / hogy ragadozzanak, és az Istentől maguknak eledelt keressenek.  - Fölkel a nap és összegyűlnek, / és hajlékaikba helyezkednek. - Kimegy az ember munkájára / és dolgára napestig. - Mely igen fölségesek a te műveid, Uram! / mindeneket bölcsességgel cselekedtél; mi a földet betölti, mind a te jószágod. - Ez a nagy és tágas öblű tenger, ott az úszók, melyeknek száma nincs, / a kicsiny állatok a nagyokkal; - Ott járnak a hajók, / a cethal, melyet alkottál, hogy játsszék abban. - Mindnyájan tőled várják, / hogy eledelt adj nekik idejében. - Te adván nekik, gyűjtenek; / fölnyitván kezedet, minden betelik jóval. - De ha elfordítod arcodat, megrémülnek; / ha elveszed lélegzetüket, elfogynak és a porba visszatérnek. - Beléjük bocsátván leheletedet, fölélednek; / és megújítod a föld színét. - Legyen az Úré a dicsőség mindörökké. / Az Úr örülni fog alkotmányaiban; - ki letekint a földre, és megrendíti azt; / ki a hegyeket megérinti és füstölögnek. - Énekelni fogok az Úrnak életemben, / dicséretet mondok az én Istenemnek, valamíg leszek. - Legyen kellemes neki az én beszédem; / én pedig az Úrban fogok gyönyörködni. - Fogyjanak el a bűnösök a földről és a gonoszok, úgy, hogy ne legyenek; / áldjad én lelkem az Urat.
Dicsőség az Atyának és Fiúnak és Szentléleknek, most és mindenkor és örökkön örökké! Amen 
Alleluja, Alleluja, Alleluja, dicsőség néked, Isten. (Kétszer recitálva, harmadszor énekelve)
Békesség ekténia
Békességben könyörögjünk az Úrhoz!
Uram, irgalmazz!
A mennyei békéért és lelkünk üdvösségéért könyörögjünk az Úrhoz!
Uram, irgalmazz!
Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!
Uram, irgalmazz!
Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!
Uram, irgalmazz!
[bookmark: OLE_LINK1][bookmark: OLE_LINK2][bookmark: OLE_LINK3][bookmark: OLE_LINK4]Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!
Uram, irgalmazz!
Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!
Uram, irgalmazz!
A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!
Uram, irgalmazz!
A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!
Uram, irgalmazz!
Hogy mentsen meg minket minden aggódástól, haragtól és szükségtől, könyörögjünk az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.
Amen.
Boldog ember…
Uram, tehozzád
5. hang
Uram, tehozzád kiáltok, / hallgass meg engem; / figyelmezz imádságom hangjára, / midőn tehozzád kiáltok; /’ hallgass meg engem, Uram!
Igazodjék fel az én imádságom, / mint a tömjénfüst a te színed elé; / kezeimnek fölemelése / esti áldozat gyanánt. /’ Hallgass meg engem, Uram!
5. hang (175. oldal)
A te drága kereszteddel Krisztus, / az ördögöt megszégyenítetted, / és feltámadásoddal a vétek fullánkját megtompítottad, / és megmentettél bennünket a halál kapuitól, /’ azért dicsőítünk téged, Egyszülött.
Ki az emberi nemnek feltámadást ajándékozott, / mint a bárány leöletésére vitetik. / Megrémülének a pokol fejedelmei, / s elfoglaltattak tőlük a siralom kapui, / mert azokon Krisztus, a dicsőség királya vonult be / a bilincsekben levőknek mondván: Távozzatok; / és a sötétségben lévőknek pedig: /’ Vetkezzetek ki az örök homályból!
Nagyszerű csoda! / A láthatatlan dolgok teremtője / emberszeretetből testileg szenvedett, / és mint halhatatlan föltámadt. / Jertek minden nemzetek szülöttei és imádjuk őt, / mert az ő kegyessége által / a sátán incselkedéseitől megszabadulván, /’ három személyben dicsérünk egy Istent.
Esti imádást hozunk néked, / soha le nem alkonyodó világosság! / Ki az idők teljében a világnak testileg felragyogtál / és egész a pokolig leszálltál, / és az ottan található sötétséget szétoszlattad, / és a nemzeteknek a feltámadás fényét megmutattad, /’ kegyelmes Uram, dicsőség néked.
6. hang János szerzetestől (Ménea)
Mikor a romlott életű Heródes / születésnapját ünnepelte, / a gyalázatos táncosnő / megnyerte az esküvéssel erősített ígéretet, / az Előhírnök fejét vétették, / és étel gyanánt tálon körülhordoztatták a letelepülteknek. / Ó, förtelmes lakoma / és gyilkossággal párosult szentségtörés! / Mi azonban a Keresztelőt / mint az asszonyoktól születettek legnagyobbját /’ méltó tisztelettel magasztaljuk.
Táncolt a gonosz ördög tanítványa, / s az Előhírnök fejét nyerte jutalmul. / Ó, vérengző vendégség! / Jobb lett volna nem esküdnöd, gonosz Heródes, / te, kéjelgő rokon, / és ha esküt fogadtál, nem jó dologban tetted, / hasznosabb lett volna esküt szegve életet nyerni, / mint az igazságost játszva az Előhírnök fejét levétetni. / Mi Keresztelő Szent Jánost / mint az asszonyoktól születettek legnagyobbját /’ méltó tisztelettel magasztaljuk.
Nem kellett volna neked, Heródes, / házasságtörésed megfeddőjét / és az asszonyi őrület felingerlőjét / sátáni gyűlöletből halálra ítélned. / Nem kellett volna neked az ő tiszteletreméltó fejét, / a tánc esküje miatt megtántorodva / a törvényszegő asszonynak átadnod. / Ó, miként merészelted őt gyilkos módjára megöletni? / Ó, hogy nem égett meg a szemérmetlen táncosnő, / mikor a lakoma közepén / tálon körülhordozta a fejet! / Mi Keresztelő Szent Jánost / mint az asszonyoktól születettek legnagyobbját, /’ méltó tisztelettel magasztaljuk.
1. hang. Minta: Dicséretes vértanúk... (Ménea)
Végtelenül boldog Sándor, / az Egyház pásztorává, / az orthodoxia élharcosává lettél, / Áriusz kérkedését leverted / állandó imádságoddal, / melyet a mindenség Megváltójához intéztél. / Esedezzél most is hozzá, / hogy adja meg lelkünknek a békét /’ és a nagy irgalmat!
Tiszteletreméltó János! / Te a romlandó testet megvetetted, / önmegtagadással és hittel, / virrasztással és hitvallással / földi angyalnak és égi embernek bizonyultál. / Esedezzél Krisztushoz, / hogy adja meg lelkünknek a békét /’ és a nagy irgalmat!
Pál istenes tanításait valóban pontosan követted, / vele együtt a harmadik égig emelkedtél, / az erények magasságába, szentéletű, / a Szentlélek kimondhatatlan isteni szavait hallottad, / végtelenül boldog Pál, / az igazhitűek megingathatatlan alapja, /’ esedezzél szüntelenül az Üdvözítőhöz!
Dicsőség… 6. hang (Ménea)
Heródiás újra őrjöng / és újra háborog! / Ó, milyen csábító a tánc és mily megejtő az ivás! / A Keresztelőnek fejét vették / és Heródes megrettent. / A te Előhírnököd könyörgésére, Urunk, /’ ajándékozz békességet a mi lelkünknek! 
Most és… 5. hang (177. oldal)
A Vörös-tenger hajdan a szeplőtelen ara képét ábrázolta, / ottan Mózes a víz kettéválasztója, / itt Gábor arkangyal a csoda végrehajtója. / Akkor a mélységen száraz lábbal kelt át Izrael, / mostan mag nélkül szülé Krisztust a Szűz, / a tenger Izrael átkelése után járhatatlanná lett, / a Szeplőtelen Szűz Emánuel megszületése után is sértetlen maradt. / A létező és az öröktől fogva létezett Úr, / mint ember jelent meg, /’ ki könyörüljön rajtunk.
Enyhe világossága
Bölcsesség igazhívők!
Enyhe világossága, / a szent és boldog, / és halhatatlan / mennyei Atya isteni dicsőségének, / Jézus Krisztus! / Eljövén a Napnak lenyugvásához / és látván az esteli fényt; / áldjuk az Atyát / s a Fiút, és a Szentlélek Istent! / Mert te méltó vagy, / hogy minden időben, / szent hangon énekeljünk tenéked, / Isten fia, / ki éltet adsz a világnak; /’ miért is ez a világ dicsőít téged.
Figyelmezzünk! Békesség † mindnyájatoknak! Bölcsesség, figyelmezzünk!
Prokimen: Az Úr országol / ékességbe öltözött. (Zsolt 92,1)
Versek: Erősségbe öltözött az Úr és felövezte magát – Az Úr…
Mert Ő erősítette meg a Föld kerekséget, mely nem fog ingani. – Az Úr…
A te házadat szentség illeti Uram, örök időkre! – Az Úr…
Ekténia
Mondjuk mindnyájan, teljes lelkünkből és teljes elménkből, mondjuk!
Uram, irgalmazz!
Mindenható Urunk, atyáinknak Istene, kérünk téged, hallgass meg minket és könyörülj!
Uram, irgalmazz!
Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!
Uram, irgalmazz! Uram, irgalmazz! Uram, irgalmazz!
Könyörögjünk még szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!
Uram, irgalmazz! Uram, irgalmazz! Uram, irgalmazz!
Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!
Uram, irgalmazz! Uram, irgalmazz! Uram, irgalmazz!
Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Add Urunk
4. hang; dallama: Elcsodálkozott József
Add Urunk, hogy ez estén / minden bűntől megőrizzük magunkat. / Áldott vagy te, Urunk, atyáinknak Istene; / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk. / Áldott vagy te, Urunk, / taníts meg minket a te igazságaidra. / Áldott vagy te, Uralkodó, / oktass bennünket a te igazságaidra. / Áldott vagy te, Szent, / világosíts meg minket a te igazságaiddal. / Uram, a te kegyelmed örökké, / kezeid munkáit meg ne vesd. / Téged illet a dicséret, / téged illet az ének. / Téged illet a dicsőség, / Atya és Fiú és Szentlélek, / most és mindenkor /’ és örökkön örökké. Amen.
Teljesítsük esti könyörgésünket az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Hogy ezen egész estét tökéletesen, szentül, békességben és vétek nélkül töltsük el, kérjük az Úrtól!
Add meg, Uram!
A békesség angyalát, a hűséges vezetőt, lelkünk és testünk őrzőjét kérjük az Úrtól!
Add meg, Uram!
Bűneink és vétségeink bocsánatát és elengedését kérjük az Úrtól!
Add meg, Uram!
Jókat és hasznosakat lelkünknek és a világnak békességet kérjünk az Úrtól!
Add meg, Uram!
Hogy életünknek hátralevő részét békében és bűnbánatban töltsük, kérjük az Úrtól!
Add meg, Uram!
Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!
Add meg, Uram!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert jóságos és emberszerető Isten vagy és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Békesség mindnyájatoknak!
És a te lelkednek!
Fejeteket hajtsátok meg az Úrnak!
Néked, Uram!
Legyen áldott és dicsőített a Te országod hatalma, Atya és Fiú és Szentlélek, most és mindenkor és örökkön örökké!
Amen.
Előverses sztichirák
5. hang (178. oldal)
Téged, megtestesült, / és a mennytől külön nem vált Üdvözítő Krisztust / az ének hangjain magasztalunk, / mert emberi nemünkért a keresztet és a halált elfogadtad, / mint emberszerető Urunk, / ledöntvén a pokol kapuit, / harmadnapon föltámadtál, /’ üdvözítve a mi lelkünket.
Átvert oldaladdal, Életadó, / az élet és az üdvösség forrását nyitottad meg nekünk, / testileg pedig elfogadva a halált, / halhatatlanságot ajándékoztál mindnyájunknak; / a sírba költözve, megváltottál bennünket, / föltámasztván minket is dicsőséggel, mint Isten. / Azért kiáltjuk néked: /’ Emberszerető Urunk, dicsőség néked.
Csodálatos a te keresztre feszíttetésed / és a poklokra való leszállásod, Emberszerető, / mert leigázván a poklot, / mint Isten dicsőséggel feltámasztottad / a lezárva tartott foglyokat, / és megnyitván a paradicsomot / abba helyezéd azokat. / Azért minékünk is, / kik dicsőítjük a harmadnapi feltámadásodat, / adj teljes bűnbocsánatot, / a paradicsom lakóivá tévén bennünket, /’ mint egyetlen irgalmas.
Testileg elfogadván érettünk a kínszenvedést, / és harmadnap halottaidból feltámadván / a mi testi szenvedéseinket is gyógyítsd meg, / és emelj fel bennünket bűnös állapotunkból Emberszerető, /’ és üdvözíts minket.
Dicsőség… 4. hang (Ménea)
Heródes bűnös születésnapot, / szégyenletes lakomát tartott. / Féktelen női kicsapongás megbűvölte, / istentelen dorbézolás megsebezte, / az Előhírnök fejét vétette, / de nem vágathatta ki a próféta nyelvét, / mely megfeddte az ő őrültségét. / Ártatlan vért ontott, / hogy elpalástolja gonosz bűnét, / de nem némíthatta el annak a hangját, / aki mindenkinek a bűnbánattartást hangoztatta. / Az örvendezett vére omlásán, / mi pedig ünnepeljük Keresztelő János boldog halálát, / mert ő előre sietett, / hogy az alvilágban hirdesse az életet / a sötétségben és a halál árnyékában lévőknek, / Krisztust, a mi Istenünket, / a magasságból fölkelő Napkeletet, /’ az egyetlen nagyirgalmút.
Most és… 4. hang (164. oldal)
Tekints szolgáid imádságaira, ó Szeplőtelen! / Enyhítsd gyötrő szenvedéseinket, / s minden aggódástól szabadíts meg minket, / mert te vagy a mi egyedüli, szilárd és biztos erősségünk! / A te oltalmad alá menekülünk, / hogy meg ne szégyenüljünk, Istenszülő, kik hozzád fohászkodunk. / Engedj a mi kéréseinknek, kik néked hittel énekeljük: / Üdvözlégy Királynénk, / mindnyájunk segítője, / öröme, védelme /’ és lelkeink üdvössége!
Most bocsásd el, Uram
Most bocsásd el, Uram, / a te szolgádat / a te igéd szerint békességben, mert látták szemeim / a tőled küldött Üdvözítőt, / kit rendeltél minden népek színe elé, világosságul a pogányoknak / megvilágosítására, /’ és dicsőségül a te népednek, Izraelnek.
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!
Amen.
Tropárok
5. hang (186. oldal)
Az Atyával és a Szentlélekkel egy kezdetnélküli Igét, / ki a Szűztől a mi üdvözítésünkre született, / énekeljük és imádjuk, ó hívek, / mert önként kegyeskedett a keresztre fölemelkedni, / hol a halált elszenvedte, /’ és a holtakat az ő dicsőséges feltámadása által föltámasztotta!
2. hang (93. oldal)
Dicsőségteljes az igaznak emléke, / néked pedig elégséges, ó Krisztus előhírnöke, az Úr bizonyságtétele, / ki megjelentél mint valódi kitűnő próféta, / és méltónak találtattál a Jordán habjaiban megkeresztelni az Üdvözítőt, / ezek folytán az igazságért vértanúságot szenvedvén, / a testileg megjelent Istent a pokolban levőknek is hirdetted, / ki megszabadította a világot a bűntől, /’ és ajándékozott nekünk nagy kegyelmet.
Dicsőség… 4. hang (861. oldal)
Atyáinknak Istene, / ki mindenkor kegyesen bánsz velünk, / ne vond meg tőlünk irgalmadat, / hanem az ő esedezéseikért /’ békességben igazgasd életünket!
Most és… 4. hang (894. oldal)
Az örök idők óta elrejtett / s még az angyalok előtt is ismeretlen mély titok / teáltalad, Istenszülő, lett a földön nyilvánvalóvá: / az összevegyülés nélkül változatlanul megtestesült / és önként keresztre emelkedett Isten, / ki föltámasztotta ősatyánkat, /’ mentse meg a haláltól a mi lelkünket is!
Elbocsátó
Bölcsesség!
Adj áldást!
Krisztus, a mi Istenünk ki áldott és dicsőített öröktől fogva.
Tedd erőssé, Isten, az igaz katolikus hitet örökkön örökké!
Legszentebb Istenszülő üdvözíts minket!
Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!
Dicsőség neked, Krisztus Istenünk, a mi reménységünk, dicsőség néked!
Dicsőség az Atyának és Fiúnak és Szentléleknek, most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást uram!

(A pap az elbocsátó imádságot mondja.)
Amen.
Az Úr áldása reátok az ő kegyelmével és emberszeretetével mindig, most és mindenkor és örökkön örökké!
Amen.
